alexandrainst/scandi-wiki huggingface dataset:
Moskva City

Moskva City (russisk Москва Cити) er et nytt område i Moskva. Det er et område som blander underholdning, arbeid og boliger og er det første av sitt slag i Russland og hele Øst-Europa. De lokale myndighetene i Moskva gav bevilling til å starte byggingen i 1992. Området  dekker 1 km² og her lå det tidligere stort sett fabrikker og industrier.

Bygg

Aquaparken 
En stor fornøyelsespark som inneholder et badeland, et femstjernes hotell og parkering. Badelandet tar opp det meste av fornøyelsesparken med flere basseng og sklier. I tillegg er det et kjøpesenter, restaurant og kaféer.

Det sentrale galleriet 
Det sentrale galleriet er et av de mest komplekse byggverkene i Moskva City. Tårnet står på område 6, 7 og 8, og er i to deler, en under og en over jordoverflaten. Byggingen tok til i starten av 2005 og sto ferdig høsten 2008.

Hovedstaden 
Komplekset Hovedstaden skal symbolisere Moskva og St. Petersburg. Det ligger i område 9 og består av to tårn med høyder på 268 og 234 meter. Tårnene stod ferdige høsten 2010.

Naberesjnajatårna 
Naberesjnajatårna ligger i område 10. Tårn A er på 17 etasjer og sto ferdig i 2004, mens Tårn B på 27 etasjer sto ferdig oktober 2005. Tårn C består av 59 etasjer og sto ferdig i 2007. Totalt kostet tårnene 200 millioner dollar.

Transportterminalen 
Transportterminalen er en møteplass for ulike metrolinjer, light rail-linjer og annen offentlig transport. Her er det kontor, hotell, en klinkk og parkering. Byggingen startet i januar 2005 og sto ferdig i 2015.

Eurasia Tower 
Eurasiatårnet rommer kontor, kasino og annen underholdning. Skyrskraperen er 309 meter høy og har 72 etasjer. Byggingen startet i 2004 og ble ferdig i løpet av 2009. Prisen på bygget var totalt 250 millioner dollar.

Føderasjonstårnet 
Føderasjonstårnet er den høyeste skyskraperen i Europa. Bygget består av tre bygninger. Tårn A har 93 etasjer og er 360 meter høyt, Tårn B 62 etasjer og 242 meter høyt, og Tårn C har et spir på 506 meter. Byggingen startet i 2004 og ble ferdig i 2013.

Mercury City Tower 
Byggingen startet i 2005 og ble ferdig i 2013. Det er 338,82 meter høyt med 75 etasjer.

Nordtårnet 
Tårnet inneholder kontor, en konsterhall, treningssentre, restauranter, kaféer, klinikker og parkering. Det er 108 meter høyt og består av 27 etasjer.

Byggverk i Moskva
De elskende på Montparnasse

De elskende på Montparnasse  (fransk originaltittel: Montparnasse 19, også kjent som Les Amants de Montparnasse) er en fransk langfilm fra 
1958 regissert av Jacques Becker, med en roman av Michel-Georges Michel som forelegg.

Om innspillingen
Filmen ble påbegynt av Max Ophüls som døde av revmatisk feber tidlig i innspillingen. Hans venn Jacques Becker overtok regiansvaret og fullførte filmen.

Handling
De elskende på Montparnasse en biografisk film om den italienske maleren Amedeo Modigliani.

Medvirkende
 Gérard Philipe - Amedeo Modigliani
 Lilli Palmer - Beatrice Hastings
 Lea Padovani - Rosalie
 Lino Ventura - Morel
 Gérard Séty - Léopold Zborowski
 Arlette Poirier - Lulu  
 Anouk Aimée - Jeanne Hébuterne
 Lila Kedrova - Mme. Zborowsky
 Marianne Oswald - Berthe Weil
 Judith Magre - prostituert

Referanser

Eksterne lenker 
 

Franske dramafilmer
Franskspråklige filmer
Franske biografiske filmer
Filmer fra 1958
Dan (Israel)

Dan (hebraisk skrift ) er en kibbutz nord i Huladalen ved foten av Hermonfjellet i Øvre Galilea i Israel.

Historie 
Kibbutz Dan ble grunnlagt i 1939 av jødiske bønder fra Transilvania. De hørte til Hashjomer Hatzair-bevegelsen. I 1947 var folketallet 340. Dan var en av to landsbyer som ble grunnlagt til ære for Menachem Ussishkin. Den ble kalt opp etter den israelittiske byen Dan, som er nevnt i 1. Kongebok 12:29, 1. Samuelsbok 3:20 og 1. Mosebok 14:14, og som er identifisert som den nærliggende Tel Dan. Kibbutz Dan ligger i området til den israelittiske Dan-stammet (Josva 19:47). Han led store tap under den arabisk-israelske krigen 1948 under den syriske invasjonen.

Bosetninger etablert i 1939
Bosetninger i Israel
Norddistriktet
Første Mosebok
Første Samuelsbok
Max Ophüls

Max Ophüls (født Maximilian Oppenheimer) 6 mai 1902 i Sankt Johann i Saarbrücken), død 26. mars 1957 i Hamburg, var en tysk-fransk film- og teaterregissør. Max Ophüls-prisen, som har blitt utdelt i Saarbrücken siden 1980 er oppkalt etter ham.

Den franske regissøren og dokumentarfilmskaperen Marcel Ophüls er hans sønn.

Filmografi som regissør

Spillefilm 
 1931: Det forelskede Firma (Die verliebte Firma)
 1932: Den solgte brud (Die verkaufte Braut)
 1933: Kjærlighetslek (Libelei)
 1933: Une histoire d'amour
 1934: Champagne-prinsessen (Lachende Erben)
 1934: En mann bortført (On a volé un homme)
 1934: Lidenskap (La signora di tutti)
 1935: Divine
 1936: Komedie om Geld
 1936: Den elskede fiende (La Tendre Ennemie)
 1937: Yoshiwara
 1938: Werther (Le Roman de Werther)
 1940: Ingen dag i morgen (Sans lendemain)
 1940: De Mayerling à Sarajevo
 1947: Med sverd i hånd (The Exile)
 1948: Brev fra en ukjent kvinne (Letter from an Unknown Woman)
 1949: Fanget (Caught)
 1949: Angstens timer (The Reckless Moment)
 1950: Kjærlighetskarusellen (La Ronde)
 1952: Kjærlighetens gleder (Le Plaisir)
 1953: Fruens hemmelige timer (Madame de...)
 1955: Lola Montès

Kortfilm/dokumentar 
 1931: Dann schon lieber Lebertran
 1936: Ave Maria
 1936: Valse brillante de Chopin

Påbegynt 
 1940: L'École des femmes
 1946: Vendetta
 1958: De elskende på Montparnasse (Les Amants de Montparnasse)

Referanser

Eksterne lenker 
  

Tyske regissører
Franske regissører
Fødsler i 1902
Dødsfall i 1957
Lara Malsiner

Lara Malsiner (født 14. april 2000) er en italiensk skihopper, som har bronse individuelt fra Vinter-OL for ungdom 2016 på Lillehammer som fremste internasjonale meritt.

Hun begynte med skihopp i 2009/10-sesongen, og debuterte internasjonalt i februar 2012 i Kranj, der hun kom på 15.-plass. Hennes eldre søster, Manuela Malsiner, er også skihopper.

Idrettskarriere 
2011/12
Hun ble italiensk ungdomsmester i skihopp i februar 2012. Hun debuerte internasjonalt med et FIS-renn i februar 2012 i Kranj, der hun kom på 15.-plass.

2013/14
Malsiner deltok ved Alpencup 2013/14, og fikk to 11.-plasser som beste enkeltresultater. Hun deltok ved OPA-skilekene 2014 (Nordische Skispiele der OPA 2014) i Gerardmer, som er et årlig mesterskap for medlemslandene i Organisation der Alpenländer-Skiverbände (OPA), og individuelt kom hun der på 2.-plass.

Hun deltok ved det italienske mesterskapet i oktober, og endte der på 5.-plass.

2014/15
Ved Alpencup 2014/15 fikk hun flere pallplasseringer, med 2.-plass fra rennet i Seefeld 6. januar som beste enkeltresultat. Hun deltok ved OPA-skilekene 2015 (Nordische Skispiele der OPA 2015) i Seefeld, som er et årlig mesterskap for medlemslandene i Organisation der Alpenländer-Skiverbände (OPA), og hun vant der hopprennet. Italia kom på 8.-plass i lagkonkurransen.

Ved det italienske mesterskapet i 2014 kom hun på 4.-plass.

2015/16
Ved Alpencup 2015/16 fikk hun også flere pallplasseringer, og han vant ett renn, i Ziri 9. januar. I oktober fikk hun bronse ved det italienske mesterskapet 2015.

Hun deltok ved Vinter-OL for ungdom 2016, der hun kom på 3.-plass individuelt, bak slovenske Ema Klinec og russiske Sofja Tikhonova. I øvelsen kombinert stafett, der to langrennsløpere, to skihoppere og en kombinertløper utgjorde et lag, kom Italia på 10.-plass. I tillegg deltok hun i lagkonkurransen i skihopp, der Italia kom på 11.-plass.

Referanser

Eksterne lenker 
 
  Profil hos ungdoms-OL 2016 

Italienske skihoppere
Deltakere under Vinter-OL for ungdom 2016
Deltakere under Ski-VM 2017
Deltakere for Italia under Vinter-OL 2018
Skihoppere under Vinter-OL 2018
Fødsler i 2000
Deltakere under Ski-VM 2019
Personer fra Sterzing
Deltakere under Ski-VM 2021
Motala Verkstad

AB Motala Verkstad er en svensk ingeniørbedrift, som er en av Sveriges eldste. Bedriften ble grunnlagt i 1822 av Baltzar von Platen, under byggingen av Göta kanal. Motala Verkstad har bygd rundt 400 skip, 800 broer (f. eks Västerbron, Skeppsholmsbron og Bergsnäsbron) og ca. 1300 lokomotiver.

Referanser

Litteratur

Eksterne lenker 
 Motala Verkstad

Svenske industriselskaper
Selskaper etablert i 1822
Ben Loomis

Ben Loomis (født 9. juni 1998 i Eau Claire, Wisconsin) er en amerikansk kombinertløper og skihopper, som har sølv i kombinert fra Vinter-OL for ungdom 2016 på Lillehammer som fremste internasjonale meritt.

Under Vinter-OL 2022 i Beijing, ble han nummer 15 i normalbakke/10 km.

Idrettskarriere 
2013/14
Loomis deltok ved Junior-VM i skihopp 2014, og kom der på 58.-plass individuelt. USA kom på 13.-plass i lagkonkurransen.

2014/15
Han deltok ved Junior-VM i kombinert 2015 i Almaty, der USA kom på 7.-plass i lagkonkurransen, og han kom på 41.-plass individuelt. Han deltok ved Continental Cup 2014/15, og fikk der en 35.-plass som beste enkeltplassering individuelt, og en 15.-plass i lagsprint.

2015/16
Ved Continental Cup 2015/16 har han 4.-plass fra rennet i Soldier Hollow i USA som beste resultat.

Han deltok ved Vinter-OL for ungdom 2016 på Lillehammer, der han fikk sølv i kombinert individuelt.  I øvelsen kombinert stafett, der to langrennsløpere, to skihoppere og en kombinertløper utgjorde et lag, kom USA på 8.-plass. I mixkonkurransen i skihopp kom USA på 10.-plass, med Loomis på laget.

Referanser

Eksterne lenker 
 
  Team USA - Ben Loomis
  Profil hos ungdoms-OL 2016 

Skihoppere fra USA
Kombinertløpere fra USA
Deltakere under Vinter-OL for ungdom 2016
Deltakere for USA under Vinter-OL 2018
Kombinertløpere under Vinter-OL 2018
Deltakere for USA under Vinter-OL 2022
Kombinertløpere under Vinter-OL 2022
Personer fra Chippewa County i Wisconsin
Personer fra Eau Claire County i Wisconsin
Deltakere under Ski-VM 2017
Deltakere under Ski-VM 2019
Deltakere under Ski-VM 2021
Helmut Berger

Helmut Berger (født Helmut Steinberger; 29. mai 1944) er en østerriksk skuespiller. Han er mest kjent for sitt arbeid med Luchino Visconti, spesielt for sin rolle som Kong Ludwig II i Ludwig, og for sin rolle i De fordømte.

Han har for det meste arbeidet i Europa, men har også spilt i amerikanske filmer som Gudfaren del III.

Referanser

Eksterne lenker 
 

Østerrikske skuespillere
Ondřej Pažout

Ondrej Pazout (født 1. juli 1998) er en tsjekkisk kombinertløper, som har bronse i kombinert fra Vinter-OL for ungdom 2016 på Lillehammer som fremste internasjonale meritt.

Under Vinter-OL 2022 i Beijing, ble han nummer 29 i normalbakke/10 km.

Idrettskarriere 
2014/15
Han deltok ved European Youth Olympic Festival 2015, der han kom på 8.-plass individuelt.

2015/16
Han deltok ved Vinter-OL for ungdom 2016 på Lillehammer, der han fikk bronse i kombinert individuelt. I mixkonkurransen i skihopp kom Tsjekkia på 7.-plass, med Pazout på laget.

Referanser

Eksterne lenker 
 
  Profil hos ungdoms-OL 2016 

Fødsler i 1998
Tsjekkiske kombinertløpere
Juniorverdensmestere i kombinert
Deltakere under Vinter-OL for ungdom 2016
Deltakere under Ski-VM 2017
Deltakere for Tsjekkia under Vinter-OL 2018
Kombinertløpere under Vinter-OL 2018
Deltakere under Ski-VM 2019
Deltakere under Ski-VM 2021
Deltakere for Tsjekkia under Vinter-OL 2022
Kombinertløpere under Vinter-OL 2022
Mount Gauss

Mount Gauss er det nordligste fjellet av Kirkwood Range i Victoria Land i Antarktis. Det ble oppdaget av Discovery-ekspedisjonen, som navnsatte det etter professor Carl Friedrich Gauss, en tysk matematiker og astronom.

Kilder

Eksterne lenker 
 

Fjell i Antarktis
Victoria Land
Artikler i Antarktis-prosjektet
Artikler i Antarktis-prosjektet som trenger opprydning
Ross Dependency
Odd G. Andreassen

Odd G. Andreassen (født 17. mars 1945 på Ankenes) er en norsk politiker. I perioden 1988 til 1999 var han ordfører i Narvik for Arbeiderpartiet.

Referanser 

Ap-ordførere i Nordland
Personer fra Narvik kommune
X Games Oslo 2016

X Games Oslo 2016 ble arrangert fra 24. februar til 28. februar 2016. Det var første gang X Games ble arrangert i Norge.

126 deltakere konkurrerte i «big air» og «SuperPipe» på ski og snøbrett, samt «Street» på rullebrett. Dette var første gang det ble konkurrert i både sommer- og vintersportsgrener i samme by på et X Games-arrangement. Øvelsene foregikk tre steder i Oslo; «big air» på Sirkustomta vis-à-vis Tøyenparken, «SuperPipe» ned Wyllerløypa i Oslo Vinterpark, og «Street» i Skur 13 på Filipstad.

I tillegg ble det avholdt konserter med amerikanske Yelawolf som headliner. Sammen med Oslo-artistene Unge Ferrari, Philip Emilio og Arif, samt bergenseren Alan Walker underholdt de publikum på Tøyen under finaledagen av «Big Air».

Program

Resultater

Rullebrett

Menn

Kvinner

Ski

Menn

Kvinner

Snøbrett

Menn

Kvinner

Medaljeoversikt

Inviterte utøvere

Rullebrett

Street

Menn

Kvinner 

Noter
1 Hermann Stene vant den norske kvalifiseringen, og ble invitert til finalen.
2 Didrik Galasso fikk plass i kvalifiseringen ettersom Karsten Kleppan fikk invitasjon til finalen.
3 Petter Brunvatne fikk plass i kvalifiseringen ettersom Oskar Hjellegjerde ble skadet på trening.

Kvalifisering

Ski

Big Air

Menn

Kvinner 

Noter
1 Birk Ruud fikk plass i Big Air ettersom Joss Christensen skadet seg på trening.
2 Kelly Sildaru fikk plass i Big Air ettersom Lisa Zimmermann måtte melde forfall.

SuperPipe

Menn

Kvinner 

Noter
1 Miguel Porteous fikk plass i SuperPipe ettersom Noah Bowman skadet seg på trening.
2 Lennon Vaughan fikk plass i SuperPipe ettersom Mike Riddle måtte melde avbud.
♦ Joel Gisler måtte melde avbud, men rakk ikke å bli erstattet.

Snøbrett

Big Air

Menn

Kvinner 

Noter
1 Fridtjof Tischendorf fikk plass i Big Air ettersom Mark McMorris måtte melde forfall.
2 Måns Hedberg fikk plass i Big Air ettersom Sven Thorgren måtte melde forfall.

SuperPipe

Menn

Kvinner 

Noter
1 Derek Livingston fikk plass i SuperPipe ettersom Ståle Sandbech ble skadet på trening.

Se også 
 Vinter-X Games Aspen 2016

Referanser

Eksterne lenker 
 
 X Games Oslo hos ESPN.go.com
 Program hos ESPN.go.com
 Resultater hos ESPN.go.com
Sørøysundet

Sørøysundet er et sund i Hammerfest, Alta og Hasvik kommuner i Finnmark. Det ligger mellom Sørøya i nord og Stjernøya, Seiland og Kvaløya i sør. Sundet er rundt 70 kilometer langt og strekker seg fra Lopphavet i sørvest til spissen av Kvaløya og Sørøya i nordøst.

Referanser 

Sund i Troms og Finnmark
Hammerfests geografi
Altas geografi
Hasviks geografi
Philini

Philini er en gruppe av biller som hører til familien trebukker (Cerambycidae).

Utseende 
Middelsstore til ganske store, avlange, brunlige trebukker. Hodet er forholdsvis lite med runde, litt utstående fasettøyne. Antennene er gjerne middels lange. Pornotum er ofte bare omtrent halvparten så bredt som dekkvingene, med rundede sider. Dekkvingene har rettvinklede "skuldre" og er mer eller mindre parallellsidige.

Utbredelse 
Gruppen er utbredt i Sørøst-Asia.

Systematisk inndeling 

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien Vesperinae (eventuelt familien Vesperidae)
 Gruppe Philini Thomson, 1861 (eventuelt underfamilien Philinae).
 Slekten  Aliturus Fairmaire, 1902  - 7 arter
 Slekten  Doesus Pascoe, 1862  - to arter
 Slekten  Heterophilus Pu, 1988   - tre arter 
 Slekten  Mantitheus Fairmaire, 1889  - fire arter
 Slekten  Philus Saunders, 1853  - 10 arter  
 Slekten  Spiniphilus Lin & Bi, 2011 - én art

Kilder 
 Cerambycidae of the World - Philini

Eksterne lenker 
 

Vesperinae
Vesperini

Vesperini er en gruppe av biller som hører til familien trebukker (Cerambycidae). Det finnes 15 arter i Europa, men ingen i Norden.

Utseende 
Middelsstore, slanke, gulbrune til svarte trebukker (gjerne 15–30 mm). Hunnene har sterkt reduserte flyge- og dekkvinger, hannene ser ut som mer normale trebukker. Hodet er mer eller mindre firkantet, vanligvis med markerte bakhjørner. Antennene er lange og tynne. Pronotum er forholdsvis lite med rundede sider.

Levevis 
Larvene lever på røtter, både på urter, busker og trær. Larvene har såkalt hypermetamorfose: det første larvestadiet er avlangt og sylindrisk, og graver seg gjennom jorden. Senere stadier, som lever tett på røttene, er såkalt scarabaeiforme larver: tykke og C-formede, lite bevegelige.

Skadedyr 
Arten Vesperus xatarti kan gjøre betydelig skade på røttene av vinranker i middelhavsområdet.

Systematisk inndeling / europeiske arter 

Inndelingen følger Danilevsky (2006).

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien Vesperinae (eventuelt familien Vesperidae)
 Gruppe Vesperini Mulsant, 1839
 Slekten Vesperus Latreille, 1829 - Middelhavsområdet
 Vesperus aragonicus Baraud, 1964    
 Vesperus barredai Verdugo, 2009    
 Vesperus bolivari Oliveira, 1893    
 Vesperus brevicollis Graells, 1858    
 Vesperus conicicollis Fairmaire & Coquerel, 1866    
 Vesperus creticus Ganglbauer, 1886   
 Vesperus flaveolus Mulsant & Rey, 1863   
 Vesperus fuentei Pic, 1905    
 Vesperus gomezi Verdugo, 2004    
 Vesperus jertensis Bercedo & Bahillo, 1999    
 Vesperus joanivivesi Vives, 1998    
 Vesperus lucasi Barreda & Mejías García, 2014 
 Vesperus luridus (Rossi, 1794)   
 Vesperus nigellus Compte, 1963    
 Vesperus ocularis Mulsant & Rey, 1863   
 Vesperus sanzi Reitter, 1895   
 Vesperus serranoi Zuzarte, 1985    
 Vesperus strepens (Fabricius, 1793)    
 Vesperus xatarti Mulsant, 1839    
 Slekten Vesperoctenus Bates, 1891 - én art, nå vanligvis plassert i en stamme for seg (Vesperoctenini) i underfamilien Prioninae.

Kilder 
 Cerambycidae of the World - Vesperini 
 Danilevsky, M.L. 2006. Systematic List of Longicorn Beetles (Coleoptera, Cerambycoidea) of Europe. 
 Fauna Europaea, utbredelsesdatabase for europeiske dyr

Eksterne lenker 
 
 Worldwide Cerambycoidea Photo Gallery. Fotogalleri med bilder av arter fra hele verden. 
 Bilder av Vesperus ligusticus

Vesperinae

fr:Vesperinae
Fellesbebyggelse i Israel

En fellebebyggelse (hebraisk יישוב קהילתי, Yishuv Kehilati) er en type by i Israel. Mens hvem som helst kan kjøpe en eiendom i en vanlig by, kan innbyggerne i en fellebebyggelse, som er organisert i et samvirkelag, legge ned veto mot salg av et hus eller en bedrift til en kjøper de ikke ønsker. 

Med denne utvelgingsprosessen, kan innbyggerne i fellebebyggelsen dele en særskilt ideologi, religiøs retning eller levestil, som de bare ønsker å dele med folk som tenker på samme vis. For eksempel kan familieretten fellebebyggelser som ønsker å unngå at det skal bli for mange pensjonister i bebyggelsen, bare akseptere unge par som nye innbyggere.

Israel
Innlofjellet tunnel

Innlofjellet tunnel (også kalt Gausen tunnel) er en nedlagt jernbanetunnel i Holmestrand, mellom nåværende Vestfoldgaten og Tunnelveien under Fløyveien. Den er 342 meter lang, og ble bygget i 1902. Tunnelen var den eneste på Holmestrand–Vittingfossbanen, og har ikke vært i bruk siden banen ble nedlagt i 1938. I 1982 ble det gjort et brannforsøk i tunnelen, for å teste brennbarheten til en type isolasjonsmateriale.

Referanser

Eksterne lenker
 Gausen tunnel på OpenStreetMap

Jernbanetunneler i Norge
Tunneler i Vestfold og Telemark
Jernbanestrekninger i Vestfold og Telemark
Nedlagte jernbanestrekninger i Norge
Jernbanebyggverk i Holmestrand
Vestfolds samferdselshistorie
Holmestrands historie
Neve Zohar

Neve Zohar (hebraisk skrift נְוֵה זֹהַר) er en fellebebyggelse i Det sørlige distriktet i Israel, og det administrative sentret i Tamar regionale kommune. Bosetningen ligger ved bredden av Dødehavet og 23 km fra Arad via vei. Den er den nærmeste permanente bebyggelsen til hotellområdet Ein Bokek. Landsbyen er den lavestliggende i verden. 

Navnet Neve Zohar betyr Zoharoasen, oppkalt etter Zoharelva, en wadi som flyter ut i Dødehavet.

Rundt 20 familier bor i Neve Zohar.

Historie 
Neve Zohar ble grunnlagt som en arbeidsleir for fabrikkarbeidere ved Dødehavet.

Israel
Kjøli gruve

Kjøli gruve er en nedlagt kopper- og svovelkisgruve i Holtålen kommune, Sør-Trøndelag. Malmforekomsten består av massiv svovelkis, med ca. 2 % kopper som kopperkis.

Gruva ligger i sørskråningen av Kjølifjell, 1060 moh.

Gruvedriften

Kobberkis 
Gruva ble første gang drevet på kopper av «Selbo Kobber-Værk» 1766–1798, og på nytt som koppergruve 1857–1868. Den leverte i alt ca. 250 tonn kopper.

Svovelkis 
Driften ble gjenopptatt i 1896 av «Killingdal Grubeselskap» som drev svovelkis til 1907, da gruva ble solgt til belgiske «Westerate & Fils». De gjenopptok driften i 1910 og holdt på med flere opphold fram til 1930. Fra 1933 til 1941 ble gruva drevet av Ålen kommune, med tilskudd fra statlige sysselsettingsmidler. Den samlede kisproduksjonen har vært omkring 200 000 tonn. Totalt er det utdrevet 250 000 tonn malm.

I 1904 ble det bygd en 14 770 meter lang taubane for frakting av malm ned til Reitan stasjon. Fordi malmen ble sortert ved håndsjeiding er veltene relativt rike på kismineraler. Gruvevannet er surt og tungmetallholdig, og har ført til betydelig forurensning av Gaula. Tiltak mot avrenning siden 1981 har begrenset forurensningen.

Referanser

Byggverk i Holtålen
Tidligere bergverk i Norge
Historiske kobberverk
Røros bergstad og Circumferensen
Mitsubishi SpaceJet

Mitsubishi SpaceJet (japansk: 三菱スペースジェット), tidligere kjent som Mitsubishi Regional Jet eller MRJ, er et to-motors japansk regionalt passasjerfly som utvikles av selskapet Mitsubishi Heavy Industries.  Foreløpig er det bare utviklet prototyper i to størrelser, MRJ70 som kan ta inntil 76 passasjerer og MRJ90 med kapasitet på inntil 88 passasjerer.

Lengste rekkevidde er 3 380 km. Flytypen var ment å bli den første i verden der skroget skulle produseres i komposittmateriale, men de første flyene blir produsert i aluminium.

Bestillinger
Det første flyselskapet som bestilte flytypen var All Nippon Airways som bestilte allerede i 2008. Den hittil største ordren kommer fra SkyWest Airlines som i 2012 bestilte 100 fly. Alle fly som hittil er bestilt er MRJ90. Leveransen av de første flyene var beregnet til medio 2018, men per februar 2020 var det ikke blitt levert noen fly.

I september 2019 underskrev Mitsubishi Aircraft Corp. en omforent memorandum med det amerikanske flyselskapet Mesa Airlines Inc. om levering av 100 SpaceJet-fly. Leveringen skal begynne i 2024.

Per februar 2020 var 307 fly blitt bestilt.

Søksmål
I oktober 2018 gikk det canadiske selskapet Bombardier til søksmål mot Mitsubishi Heavy Industries med anklage om å ha fått bedriftshemmeligheter fra tidligere Bambardier-ansatte, som hjalp dem i utviklingen av MRJ-flyet.

Referanser

Eksterne lenker
 Offisiell hjemmeside, MRJ

Passasjerfly
Mitsubishi
Tomotors jetdrevne luftfartøy
Luftfartøy produsert i Japan